** ОБРАЗЦОВО НАРОДНО**

 **ЧИТАЛИЩЕ “ ЗАРЯ - 1858 “**

 **1858 - 2018**

 **пл. “ Свобода “ № 11 Секретар : тел / факс 038 / 66 54 09**

 **6300 гр. Хасково Библиотека : 038 / 62 49 01**

 **milusev@ abv.bg Счетоводство : 038 / 66 45 25**

**ПРОЕКТО - ПРОГРАМА**

**за дейноста на Образцово Народно**

**Читалище “ Заря - 1858 “ – Хасково**

**2019 година**

 Образцово народно читалище “ Заря - 1858 „ е Първото в Южна България и четвъртото в страната ,основано е през 1858 година само две години след Първите български читалища в Свищов, Лом и Шумен. Работи на територията на Област Хасково, Община Хасково и град Хасково с адрес на управление град Хасково - 6300 площад „ Свобода " № 11. Разполага с Библиотека – над 118 377 тома литература – бенефициент по програмата „ Глобални библиотеки ",Школи по изкуствата, Школи за изучаване на чужди езици и любителски формации. Организира културни прояви и национални конкурси.Читалището изпълнява функции по изпълнение на държавни и местни културно – просветни и социални задачи в партньорство с образователни, културни и социални институции и граждански сдружения, заложени в програмата му за 2019 година.

**СИЛНИ СТРАНИ**

* 161 години Образцово народно читалище „ Заря- 1858 „ – Хасково има утвърдени традиции и продължава историята на първия културен институт в град Хасково.
* Съхранява и продължава да развива голяма част от дейностите, с които е разпознаваемо в общeствения живот на града.
* Съществува дългогодишен опит и капацитет за работа в партньорство със социални, образователни и културни институции.
* Екипът от специалисти, работещ в читалището, е с висше образование, стаж над 35 години, с компетентност и опит в реализирането на ежедневните си задачи и на крупни културни проекти.
* Читалището разполага с отопление на зрителната зала и това спомага културната дейност през месеците ноември, декември, януари

 2

* ,февруари и март, да продължи и така де се създаде на цялостна дългосрочна концепция за развитието и.

**СЛАБИ СТРАНИ**

.

* Липсва яснота по финансиране на поддържане на сградата и обогатяване с технически средства материалната база на читалището.
* Поддържането на традиционни за град Хасково културни дейности, без финансирането им от Държавата и Общината, поставя под въпрос

изпълнението на бюджета на читалището.

**ПРЕДИМСТВА**

* Съвместяване на утвърдени форми за работа с модерни и отговарящи на времето послания.
* Осъществява успешна симбиоза между всички читалищни звена в реализирането на цялостната културно- образователна програма.
* Екипност в осъществяването на творчески задачи.

**ЗАКОНОВА БАЗА**

* Като юридическо лице с нестопанска цел читалището осъществява дейността си в съответствие с Устава на читалището, разпоредбите на Закона за народните читалища, Закона за Обществените библиотеки и Закона за закрила и развитие на културата; стриктно спазва законодателството на Република България и Конституцията.

**МИСИЯ**

* 161 години съхранява и развива духовните традиции, националната идентичност и историческа памет на населението, припомняйки величието на българския дух, и да внушава самочувствието на Хасковлии, като граждани на Европейския съюз.

**ЦЕННОСТИ**

**ОСНОВНИ ЦЕЛИ**

* Развива и обогатява културния живот на града ;
* Съхранява обичаите и традициите на българския народ ;
* Разширява знанията на гражданите и приобщаването им към ценностите и постиженията на науката, изкуството и културата ;
* Възпитава и утвърждава национално самосъзнание и преклонение пред величието на българския дух ;

 3

**ДЕЙНОСТИ**

**БИБЛИОТЕКА** – Библиотеката е образователен, социален, културен и информационен център, част от цялостната визия на читалището и обединител на другите звена, работещи в него.

 Библиотеката разполага с изключително богат фонд –над 118 377 тома. и по своята функция се явява градската библиотека на Хасково.Брой читателски посещения – 15425 / заемна- 10 995 , детски отдел –3263 ,читалня –4430 /Заети книги –/ заемна- 24662 , детски отдел –4892 , читалня –5003, / Общо регистрирани читатели –2591 .Набавени библиотечни материали – 520 тома нови издания./ всички данни са до 28.11.2018 година/

 За ефективно обслужване на различни социални и възрастови групи библиотеката разполага с библиотечна програма АБ и с необходимата компютърна техника. Поддържа електронен и класически – азбучен, систематичен каталози в Заемна за възрастни, в Детски отдел и в Читалня, както и периодично попълва картотеки: Литературознание, Философия, Природа, Театър, Култура, Образование, Глобални процеси, Религия и много други.

 През тази година в библиотеката ще постъпят над 800 тома литература / от дарения,собствени приходи и субсидия/ Абонаментът за периодичните издания е насочен към групата на ученици и студенти.

**ШКОЛИ** – Школите към читалището работят основно с подрастващи в ученическа възраст, организирани в групови и индивидуални занимания по утвърдени програми. Провеждат учебни занятия и продукции; участват в конкурси,пленери,състезания, изложби.

* Школа за изучаване на английски език
* Школа за изучаване на руски език
* Школа по изобразително и приложно изкуство
* Школа по компютри

Музикална школа „ Манол Иванов „

* Школа по пиано – два класа
* Школа по китара – два класа
* Школа по акордеон
* Школа по цигулка
* Школа по вокално пеене
* Школа по солфеж

**ЛЮБИТЕЛСКО ХУДОЖЕСТВЕНО ТВОРЧЕСТВО –** това е мястото където млади и стари превръщат принадлежността си към читалището от занимание в кауза и творейки хармония и красота. Създават и разпространяват културни ценности на територията на Община Хасково, Област Хасково, страната и зад граница.

**ПРЕДСТАВИТЕЛЕН СМЕСЕН ХОР „РОДНА ПЕСЕН " –** хорът обединява любители на хоровото изкуство от различни възрасти и социални групи.Осъществява обучение през целия художествено – творчески сезон, реализира самостоятелни концерти и участва в общи прояви на читалището и с други културни институти.

 4

**ФОРМАЦИЯ БАЛНИ ТАНЦИ „ ХАСКОВО "** – единствената по рода си в България танцова формация , включваща млади изпълнители от 12 до 19 години с доказани успехи в различни танцови фестивали и състезания. Възпитаници на формацията участват в Национални и Международни конкурси.

**БАЛЕТНА ФОРМАЦИЯ „ РОНА " -** изпълнители от 4 до 19 години. Популяризира танцовото изкуство на модерния балет и богатството на модерните стилове на танцуване на наши и международни прояви. В партньорство със социални институции на територията на Общината, работи по програма за интеграция и рехабилитация на деца в неравностойно положение.

**ГРУПА „ НЕЖНИ ДУМИ " за стари градски песни и шлагери –** възражда една стара, но изключително необходима за града ни традиция и е в основата на организирания фестивал на старата градска песен и шлагер „ С песните на Ари ".

**ВОКАЛНА ГРУПА „ АВРОРА”** – включва млади изпълнители с доказани успехи в различни музикални конкурси и фестивали, като им дава възможност да представят таланта си и да участват активно в културната програма на читалището.

**ЛИТЕРАТУРНА СТУДИЯ –** дамска формация, в която участват поетеси от град Хасково. Студията публикува на страниците на списание „ Читалище ". Участва в литературни конкурси в страната , издава диплянки и организира литературни четения.

**КУЛТУРНИ ПРОГРАМИ**

**ПРОГРАМА „ ЧИТАНКА – ЗАБАВАНКА "** – насочена към най-малките читатели.Чрез форми на литературни игри и състезания, викторини, изложби, детски утра и средства на различни изкуства – музика, танц, изобразително и приложно изкуства, за да се провокира интерес към книгите.

 **Цветни приказки** - отбелязване Деня на детската книга и изкуствата за деца.

 **Предай нататък –** щафетно четене на любими детски книжки.

 **Приказки с опашки** - честване на любими детски автори.

**ПРОГРАМА „ РАКЛАТА НА БАБА " –** градското фолклорно наследство носив себе си послание за красота , прекрасни музикални и танцови шедьоври и мъдростта на народа ни.

 **Имало едно време –** песенни състезания - надпяване на групи за стари градски песни и шлагери.

 **Наследство –** кулинарни състезания за приготвяне на старинни ястия с екологически чисти продукти по стари рецепти.

 5

**ПРОГРАМА „ УМНИЦИ ЗА ШЕСТИЦИ " –** включва прояви наШколите към читалището с цел да се представят пред родители и приятели усвоените знания от учебния материал под формата на забавни състезания и игри.

 **Музика с усмивка**

 **Урок по танци**

 **Речник за начинаещи**

 **Хей,ръчички**

**ПРОГРАМА”МОЯТ ГРАД „**

 **Ретро Хасково –** галерия. Портретни вечери на именити хасковски личности.

 **Изложби на книги и вечери на Хасковски автори.**

 **Проектирам мечтите си –** срещи- разговори по проблемите на младите хора от града.

**ПРОГРАМА „ АВТОГРАФ” –** Представяне на творци и книгите им пред читателите и приятелите на библиотеката, попълване на даренията за галерия „ Автограф ".

**ПРОГРАМА „ПРИЯТЕЛИ” –** Читалището традиционно е партньор на социалните домове в града.През следващата година ще реализираме поредица от прояви за интегриране на различните по характер културни, образователни и социални институции,обединени от приятелски връзки и сътрудничество.Със средствата на изкуството ще противодействаме на агресията и насилието, на модерната „ Чалга култура” и бездуховноста.

 **Дом за стари хора**

 **Дом за деца и юноши със специални потребности**

 **Училищата и детските градини от града**

 **Дневен център**

Съвместно отбелязване на национални и традиционни празници: Ден на детето,Ден на възрастните хора, Коледа, Великден, Дни на детската книга и изкуствата за деца, Ден на Европа,24 май, Портретни вечери, Дискусии и беседи, Изложби, Конкурси, Творчески срещи и др.

**ПРОГРАМА „ СЦЕНА ЗА ТАЛАНТИ "**

 **Празник на младия талант –** ТринадесетиПреглед на Музикалните школи от България – отборно- 11 м.май 2019

. **Творчество без граници** – Десети Международен конкурс за компютърна графика

- 3 м.май 2019

 **Вълшебен свят –** ДванадесетиМеждународен танцов конкурс – 7, 8 и 9 м.юни 2019

 **С песните на Ари** – Деветнадесети -Национален конкурс-фестивал на старата градска песен- 1-2. м юни 2019

 - 6 -

**ПРОГРАМА „ МОЕТО ЧИТАЛИЩЕ "**

Празници свързани с юбилейни годишнини на самодейните художествени колектива на читалището през 2019 година

* 90 години Представителен смесен хор „ Родна песен „
* 65 години Музикална школа „ Манол Иванов „
* 40 година Балетна формация „ Рона „
* 40 години Формация бални танци „ Хасково „

 Желанието на Настоятелството на Образцово народно читалище „ Заря - 1858 " съвместно с Община Хасково е бъде символичен домакин на Тържественото честване на Деня на Самодееца – 1 април 2019 г. , където Община Хасково, да награди самодейният колектив , културният институт, художественият ръководител и културен деец, с най- голям принос в културния живот на град Хасково за 2018 година.

 Настоятелството си запазва правото да направи промени в програмата, както и да изпрати представители за участие в конкурси и концерти по лична покана.

 Председател :..................

 / Кр.Кръстев /

 АМ/АМ Секретар : .......................

 / Ал.Милушев